આ પ્રશ્નનો જવાબ હવે પોલીસને શોધવાનો હતો. પાવાગઢનાં પીએસઆઈ વી.બી બારડે તપાસનો દોર સંભાળ્યો. યાત્રાધામ પાવાગઢ પર ખેલાયેલા હત્યાકાંડની વાત જંગલની આગની જેમ છેક તળેટીના ગામો સુધી પહોંચી ગઈ. પોલીસને રૂમમાંથી યુવતી ન મળી. હોટલ રજિસ્ટરમાં તપાસ કરી ત્યારે આગલી સાંજે યુવતી સાથે રોકાવા આવેલા યુવકે રૂમ બૂક કરવા માટે તેનું એક ઓળખ કાર્ડ આપ્યું હતુ. હોટલ સ્ટાફે ઉતાવળમાં આ ઓળખ કાર્ડમાંથી માત્ર તેનું નામ વિજય પટેલ એટલું જ રજિસ્ટરમાં નોંધાયું હતુ. એટલે કે, મરનારનું નામ વિજય પટેલ હોવાની વાત તો સ્પષ્ટ થઈ પણ વિજય પટેલ ક્યાં રહે છે? તેની સાથે રૂમમાં રોકાયેલી યુવતી કોણ? તે ક્યાં ગઈ? બન્ને ક્યાંથી આવ્યાં હતા? જેવા પ્રશ્નોનાં ઉત્તર વગર આ હત્યા કેસ ઉકેલાય તેમ ન હતો..